text: Проф. К. Костов: Епидемията е бълбукащ извор, който би могъл да се превърне в гейзер | MedicalNews
  Ибупрофен и COVID-19 – критичен преглед през призмата на фармаколога и…
  232 новодиагностицирани с COVID-19 от 5393 направени PCR теста
  ExpoMedics с онлайн събитие днес
  БЛС сезира прокуратурата за поредна проява на агресия над медицинско лице
  Д-р Виолета Снегарова: "Хранене при хемороиди"
  Medical News – 14/07/2020
  Последно поколение ЯМР заработи в УМБАЛ "Св. Иван Рилски"
  medicalnewsbg – 07/07/2020
  Начало COVID-19 Проф. К. Костов: Епидемията е бълбукащ извор, който би могъл да се...
  Проф. К. Костов: Епидемията е бълбукащ извор, който би могъл да се превърне в гейзер
  "Освен че се правят повече тестове и свободата, която дадохме на хората, също има участие в това нарастване на броя на заразените с Covid-19". Това коментира пред БНР проф. Коста Костов, пулмолог и координатор на Медицинския експертен съвет към правителството, създаден заради ситуацията с коронавируса. Той сравни епидемията с бълбукащ извор, който би могъл да се превърне в гейзер, ако не сме наясно с опасностите, които ни дебнат.
  "Притеснен съм, че има непропорционалност на освобождаване на мерките и компромисът, който се направи със стадионите – да се пуснат 12 000 души на мача за купата на България, смятам че е прекалено и дори компрометира заявените 3 Д от проф. Тодор Кантарджиев (дисциплина, дезинфекция и дистанция – бел.ред.)", заяви проф. Костов и изрази категорично несъгласие с това. Той припомни, че мачът в Бергамо е бил огнище за епидемията в Италия.
  Професорът изказа недоумение защо трябва да се правят компромиси с футболните запалянковци, които непрекъснато създават и други проблеми в обществото. "Това е лицемерие! Всички сме наясно какво ще се случи на стадиона. Те ще се прегръщат, ще викат, ще скачат, ще безчинстват пак, ще хвърлят бомби. Това са изключително рискови контакти".
  Според проф. това е провокация към усилията на всички лекари, които се борят с коронавируса.
  Той бе категоричен, че единствените доказани мерки са дистанцията между хората и дезинфекцията. "За да име стаден имунитет 7 млрд. души население на света, 5 млрд. от населението трябва да е инфектирано от вируса – 67% е границата за т.нар. стаден имунитет, а досега не повече от 1 до 5% е инфектирано", обясни проф. Костов.
  По думите на професора няма нито едно доказано надеждно лекарство: "Науката се предаде! Това никога досега не се е случвало – с минимум данни да вадиш максимум информация".